polyglot-tagger/wikipedia-language-snippets-filtered huggingface dataset:
L-annimali li kienu meqjusa sagri u kienu jirrappreżentaw is-setgħat mitiċi, filwaqt li l-militar indifnu wkoll ħajjin jew inqabdu u ntefgħu f'gaġeġ bħall-cougars, il-lupu, l-ajkli, il-falkuni, il-kokki, u saħansitra s-sriep velenużi.
Huwa maħsub li l-belt ġiet stabbilita għall-ħabta tal-100 Q.K., b'bosta monumenti ewlenin li bdew jinbnew madwar il-250 W.K. Il-belt jaf damet teżisti sal-ħabta tas-sekli 7 u 8 W.K., iżda l-monumenti ewlenin tagħha nsterqu u ngħataw in-nar sistematikament għall-ħabta tal-550 W.K. Il-waqgħa tal-belt jaf hija relatata mal-fenomeni estremi tat-temp tal-535-536 W.K.
L-isem Teōtīhuacān ingħata mill-Azteki li kienu jitkellmu l-lingwa Nahuatl, sekli wara l-waqgħa tal-belt għall-ħabta tal-550 W.K. It-terminu jingħad li jfisser "il-post tat-twelid tal-allat" jew "il-post fejn twieldu l-allat", skont riflessjoni tal-miti tal-ħolqien bin-Nahuatl li kien jingħad li kienu jseħħu f'Teotihuacan.
Dan id-distrett, b'mod simili għal Tlailotclan, kellu influss enormi ta' immigranti, skont l-eżitu tal-ittestjar tal-proporzjon ta' isotopi tal-istronzju fuq l-għadam u s-snien, u n-nies x'aktarx li qattgħu parti sinifikanti minn ħajjithom f'Teotihuacan qabel mietu.
Teotihuacan illum il-ġurnata hija magħrufa bħala s-sit fejn hemm bosta mill-iżjed piramidi Mesoamerikani sinifikanti mill-puntdivista arkitettoniku li nbnew fl-Amerki pre-Kolumbjani, fosthom il-Piramida tax-Xemx u l-Piramida tal-Qamar.
Fl-aqwa tagħha, x'aktarx fl-ewwel nofs tal-ewwel millenju , Teotihuacan kienet l-ikbar belt fl-Amerki, b'popolazzjoni li huwa stmat li kienet tlaħħaq il-125,000 jew iktar, u b'hekk kienet mill-inqas is-sitt l-ikbar belt fid-dinja dak iż-żmien.
Huwa juża din l-evidenza biex jispjega l-influwenzi ġenerali minn lingwi bħat-Totonacan u l-Mixe–Zoquean f'bosta lingwi Mesoamerikani oħra, minkejja li ma kien hemm l-ebda storja ddokumentata ta' kuntatt ma' dawn il-gruppi lingwistiċi.
Studjużi oħra jsostnu li l-ikbar grupp tal-popolazzjoni x'aktar li kellu etniċità Otomi, peress li huwa magħruf li l-lingwa Otomi kienet mitkellma fl-inħawi madwar Teotihuacan kemm qabel u wara l-perjodu Klassiku iżda mhux matul il-perjodu nofsani.
Fil-kunċett Mesoamerikan tal-urbaniżmu, Tollan u ekwivalenti lingwistiċi oħra jservu bħala metafora, li torbot il-qatgħat tal-qasab u tal-arbuxelli li kienu jiffurmaw parti mill-ambjent tal-lagi tal-Wied tal-Messiku u l-għadd kbir ta' nies f'belt.
Bliet kontemporanji fl-istess reġjun, inkluż tal-Maja u taz-Zapoteki, kif ukoll taċ-ċivilizzazzjoni iktar bikrija tal-Olmeki, kellhom bosta attestazzjonijiet ta' sovranità awtoritarja dinastika, fosthom palazzi rjali, spazji tal-logħba ċerimonjali tal-ballun, u tpinġijiet ta' gwerer, konkwisti u priġunieri umiljati.
L-istudjużi bbażaw l-interpretazzjonijiet tal-kultura ta' Teotihuacan fuq l-arkeoloġija, l-affreski li jżejnu s-sit (u oħrajn, bħall-Affreski ta' Wagner, li jinsabu f'kollezzjonijiet privati), u iskrizzjonijiet ġeroglifiċi magħmula mill-Maja li jiddeskrivu meta ltaqgħy mal-konkwistaturi ta' Teotihuacan.
L-ewwel insedjament uman fl-inħawi ta' Teotihuacan imur lura għas-600 Q.K., u sal-200 Q.K. is-sit kien jikkonsisti minn għadd ta' villaġġi żgħar mifruxa 'l hemm u 'l hawn. Huwa stmat li l-popolazzjoni totali tal-Wied ta' Teotihuacan f'dak iż-żmien kienet tlaħħaq madwar 6,000 ruħ.
L-arkeologa Veronica Ortega tal-Istitut Nazzjonali tal-Antropoloġija u tal-Istorja tistqarr li l-belt milli jidher effettivament ingħatat l-isem ta' Teohuacan, li tfisser "il-Belt tax-Xemx" iktar milli "l-Belt tal-Allat", kif jissuġġerixxi l-isem attwali.
Dan jissuġġerixxi li, fiċ-ċivilizzazzjoni tal-Maja tal-perjodu Klassiku, Teotihuacan kienet mifhuma bħala l-Post tal-Qasab, b'mod simili bħal insedjamenti Post-Klassiċi oħra tal-Messiku Ċentrali li ngħataw l-isem ta' Tollan, bħal Tula-Hidalgo u Cholula.
Filwaqt li l-approvazzjoni preliminari ngħatat għal żvilupp iffinanzjat pubblikament mill-Ministru għall-Ambjent ta' dak iż-żmien u l-membru tad-DUP Arlene Foster fl-2007, il-finanzjament pubbliku ġie ffriżat minħabba li ġie perċepit kunflitt ta' interess bejn l-iżviluppatur privat propost u d-DUP.
Mill-ftuħ tiegħu, iċ-ċentru l-ġdid għall-viżitaturi ngħata reċensjonijiet imħallta minn dawk li żaru l-mogħdija, minħabba l-prezzijiet tad-dħul, id-disinn taċ-ċentru, il-kontenuti tiegħu u l-kollokazzjoni tiegħu ftit 'il bogħod mill-mogħdija. Fl-2018, iċ-ċentru għall-viżitaturi laqa' 1,011,473 ruħ.
Bejn 50 u 60 miljun sena ilu, matul l-Epoka Paleoċena, il-Kontea ta' Antrim kienet soġġetta għal attività vulkanika intensiva, meta bażalt imdewweb u ferm fluwidu ppenetra s-saffi tal-karbonat tal-kalċju u fforma promontorju vulkaniku estensiv.
Filwaqt li dawn l-inklużjonijiet intlaqgħu mill-President tal-grupp evanġelista tal-Irlanda ta' Fuq, il-Fondazzjoni Caleb, in-National Trust iddikjarat li l-inklużjonijiet kienu jiffurmaw parti żgħira biss tal-wirja u li n-National Trust "tappoġġa bis-sħuħ l-ispjegazzjoni xjentifika tal-ħolqien tal-blat 60 miljun sena ilu".
Kampanja online biex jitneħħa l-materjal kreazzjonista ġiet varata fl-2012, u mbagħad, in-National Trust wettqet rieżami u kkonkludiet li għandhom jiġu emendati biex l-enfasi primarja tkun l-ispjegazzjoni xjentifika dwar l-oriġini tal-mogħdija.
Il-Mogħdija tal-Ġgant kisbet attenzjoni internazzjonali meta l-artista minn Dublin Susanna Drury għamlet pitturi tal-post bl-akkwarelli fl-1739; Drury rebħet l-ewwel premju għal dawn il-pitturi li ngħata lilha mis-Soċjetà Rjali ta' Dublin fl-1740 u ġew inċiżi fl-1743.
Fl-1765, entrata dwar il-mogħdija dehret fil-volum nru 12 tal-Encyclopédie Franċiża, bis-saħħa tal-inċiżjonijiet ta' Drury; l-inċiżjoni tal-"Veduta mil-Lvant" dehret f'volum ta' pjanċi tal-1768 li ġew ippubblikati għall-Encyclopédie.
F'Fairy and Folk Tales of the Irish Peasantry , jiġi nnotat li maż-żmien, "l-allat pagani tal-Irlanda ċkienu fuq li ċkienu fl-immaġinazzjoni popolari sa ma saru elfi; min-naħa l-oħra, l-eroj pagani kibru fuq li kibru sa ma saru ġganti".
Ma teżisti l-ebda ġrajja pre-Kristjana dwar il-Mogħdija tal-Ġgant, iżda x'aktarx li oriġinarjament jekk kienet teżisti kienet assoċjata mal-Fomorjani ; l-isem bl-Irlandiż Clochán na bhFomhóraigh jew Clochán na bhFomhórach ifisser "taraġ tal-Fomhóraigh".
F'Ottubru 2011 intqal li nstabet kolonja ta' stromatoliti fil-Mogħdija tal-Ġgant – sejba mhux tas-soltu, peress li l-istromatoliti normalment jinstabu f'ilmijiet iktar sħan b'kontenut ogħla ta' melħ mill-ilmijiet tal-Mogħdija tal-Ġgant.
Karatteristiċi oħra jinkludu bosta kolonni bażaltiċi ħomor żgħar li ġew affettwati mill-erożjoni, magħrufa bħala Għajnejn il-Ġgant, li nħolqu bl-iżblukkar ta' ħaġriet bażaltiċi; it-Taraġ tar-Ragħaj; ix-Xehda tan-Naħal; l-Arpa tal-Ġgant; iċ-Ċmieni; ix-Xatba tal-Ġgant u l-Ħotba tal-Ġemel.
Is-sit sar popolari għall-ewwel darba mat-turisti matul is-seklu 19, b'mod partikolari wara l-ftuħ tal-Linja tat-Tramm tal-Mogħdija tal-Ġgant, u wħud mill-fdalijiet tal-kummerċjaliżmu tneħħew biss wara li n-National Trust bdiet tieħu ħsieb is-sit fis-snin 60 tas-seklu 20.
Fost l-aktar mużiċisti magħrufa fil-qasam kummerċjali li twieldu f' Dublin hemm Bob Geldof fl-1951, li kien il-kantant tal-grupp Boomtown Rats, Paul Hewson, magħruf bħala Bono fl-1960 u Sinead O'Connor, li twieldet hawn fl-1966.
Relitti oriġinali bħall-mina ta' Mbah Soero, l-abitazzjonijiet tal-ħaddiema u tal-minaturi , l-impjanti tal-iffiltrar tal-faħam, il-fabbriki tul il-linji ferrovjarji, l-uffiċċji tal-gvern, l-insedjamenti, u l-binja tal-gvern muniċipali ġew ippreservati.
Il-binjiet tal-fabbrika ġew iddisinjati mill-arkitett Leendert van der Vlugt mill-uffiċċju ta' Brinkman u Van der Vlugt, b'kooperazzjoni mal-inġinier ċivili J.G. Wiebenga, li dak iż-żmien kien speċjalista tal-kostruzzjonijiet bil-konkos rinfurzat, u nbnew bejn l-1925 u l-1931.
Van der Leeuw u ż-żewġ diretturi tal-kumpanija, Matthijs de Bruyn u Bertus Sonneveld, tant kienu impressjonati mill-ħiliet ta' van der Vlugt li kkummissjonawh biex jiddisinja u jibni djar privati għalihom stess f'Rotterdam u f'Schiedam fil-qrib bejn l-1928 u l-1932.
Fis-seklu 20 kienet fabbrika li kienet tipproċessa l-kafè, it-te u t-tabakk, u iktar 'il quddiem anke ċ-chewing gum, is-sigaretti, il-pudini istantanji u r-ross. Il-fabbrika waqfet topera fl-1996. Inizjalment, wara r-rinnovazzjoni, kienet magħrufa bħala l-Fabbrika tad-Disinn ta' Van Nelle .
Eric Gude, speċjalista Olandiż fil-konverżjoni ta' eks siti industrijali, ippjana u organizza din il-bidla fl-użu għall-Fabbrika ta' Van Nelle fl-1997 u introduċa lil Wessel de Jonge, awtorità fir-rinnovazzjoni tal-arkitettura moderna fl-1999, biex jikkoordina r-rinnovazzjoni kumplessiva, li bdiet fis-sena 2000.
Finalment intużaw fil-kampanji militari fil-Balkani ta' Maurice u s-suċċessur tiegħu Phocas, bħala bażi għal operazzjonijiet militari ikbar u wħud minnhom saritilhom il-manutenzjoni fil-provinċja ta' Moesia Secunda sal-invażjoni tal-Bulgar fis-679.
Il-Fruntieri Rumani tad-Danubju jirreferu għall-fruntiera militari Rumana jew limes tul ix-xmara Danubju fl-istat federali Ġermaniż tal-Bavarja, fl-Awstrija, fis-Slovakkja, fl-Ungerija, fil-Kroazja, fis-Serbja, fil-Bulgarija u fir-Rumanija.
Is-sottomarin, li kien fi spedizzjoni turistika biex jara t-tifrik tal-RMS Titanic b’ħames persuni abbord, tilef il-kuntatt mas-sottomarin siegħa u 45 minuta wara li għaddas lejn is-sit tal-inkaljar, u l-awtoritajiet ġew notifikati meta ma reġax deher.
Faċċata tal-knisja hemm binjiet notevoli oħra: il-Kappella ta' San Nikola, li hija eks knisja parrokkjali li nbniet bi stil Rumanesk fis-seklu 12 u ġiet ittrasformata f'binja residenzjali wara l-1803, u l-Isptar tal-Ħames Ġerħiet li hija dar b'qafas nofsu tal-injam li jmur lura għall-1770.
Id-djar b'qafas nofsu tal-injam li ma nqerdux matul it-Tieni Gwerra Dinjija jinsabu madwar il-Knisja ta' San Gottardu u t-Torri ta' Kehrwieder, fit-toroq imsejħa Keßlerstraße, Knollenstraße, Gelber Stern, Am Kehrwieder, Lappenberg, Brühl, Hinterer Brühl, u fil-pjazza Godehardsplatz.
Hemm bosta tipi differenti ta' pjanti tal-ward, mużew tal-ward, paviljuni, statwi Barokki, parti ppreservata tajjeb tas-sur Medjevali tal-belt u saħansitra għalqa bid-dwieli li minnha jiġu prodotti bejn 100 u 200 flixkun tal-inbid fis-sena.
Hildesheim, waħda mill-eqdem bliet fit-Tramuntana tal-Ġermanja, saret is-sede tal-Veskovat ta' Hildesheim fit-815 u x'aktarx li ġiet stabbilita meta l-isqof ittrasferixxa ruħu minn Elze san-naħa l-oħra tax-xmara Innerste, li kienet suq importanti tul ir-rotta kummerċjali ta' Hellweg.
Il-kostruzzjoni damet 13-il sena u ġiet immobilizzata armata sħiħa ta' ħaddiema mill-pajjiż kollu (medja ta' kuljum ta' 15,000 ħaddiem, li lejn l-aħħar żdiedet għal 30,000 ħaddiem u massimu ta' 45,000 ħaddiem), taħt il-kmand ta' António Ludovice, iben l-arkitett.
Peress li r-Re Ġwanni VI ħa miegħu wħud l-aqwa opri tal-arti u għamara fil-binja meta l-familja rjali ħarbet fl-1808 minħabba l-avvanzar tat-truppi Franċiżi lejn il-Brażil, il-biċċa l-kbira tal-kmamar kellhom jiġu mżejna mill-ġdid bl-istil oriġinali.
Il-Palazz ta' Mafra , magħruf ukoll bħala l-Palazz-Kunvent ta' Mafra u l-Binja Rjali ta' Mafra , huwa palazz-monasteru Barokk u Neo-Klassiku monumentali li jinsab f'Mafra, il-Portugall, xi 28 kilometru minn Liżbona.
Meta tlestiet, il-binja kienet tikkonsisti minn monasteru li seta' jilqa' 330 patri, flimkien ma' palazz irjali u librerija enormi ta' 30,000 ktieb, imżejna bl-irħam, bl-injam eżotiku u għadd mhux magħruf ta' opri tal-arti meħuda minn Franza, mill-Fjandri u mill-Italja, li kienu jinkludu sitt orgnijiet u żewġ carillons monumentali.
Fis-7 ta' Lulju 2019, il-Binja Rjali ta' Mafra – il-Palazz, il-Bażilika, il-Kunvent, il-Ġnien ta' Cerco u l-Park tal-Kaċċa tniżżlu fil-lista tas-Siti ta' Wirt Dinji tal-UNESCO.
CC jipprovdi flessibbiltà lil awtur (pereżempju, jistgħu jagħżlu li jippermettu biss użi mhux kummerċjali ta' xogħol partikolari) u jipproteġi lin-nies li jużaw jew iqassmu ix-xogħol ta' awtur minn inkwiet ta' ksur tad-drittijiet tal-awtur (sakemm jirrispettaw il-kundizzjonijiet li huma speċifikati fil-liċenzja).
Il-liċenzji Creative Commons oriġinali mhumiex lokalizzati u nkitbu fil-kuntest tas-sistema legali tal-Istati Uniti; għalhekk il-kliem jista' jkun inkompatibbli mal-leġiżlazzjoni lokali f'ġurisdizzjonijiet oħra, u b'hekk il-liċenzji ma jistgħux jiġu infurzati hemm.
Ashcroft fejn il-Qorti Suprema tal-Istati Uniti ħarġet id-dispożizzjonijiet kostituzzjonali tal-Att dwar l-Estensjoni tat-Terminu tad-Drittijiet tal-Awtur li estendiet it-terminu tad-drittijiet tal-awtur għal 70 sena wara li jmut l-aħħar awtur li jibqa' ħaj.
Is-sezzjonijiet tat-transett, li nbena għall-ħabta ta' nofs is-seklu 12, għandhom trufijiet apsidali, karatteristika mislufa wisq probabbli minn ċerti knejjes tul ix-xmara Renu, u li milli jidher kellha influwenza li nħasset fil-Grigal ta' Franza, bħal f'Noyon u f'Soissons.
Il-Katidral ta' Tournai jew il-Katidral tal-Madonna ta' Tournai (bil-Franċiż: Notre-Dame de Tournai, bl-Olandiż: Onze-Lieve-Vrouw van Doornik) huwa knisja Kattolika Rumana, u s-sede tad-Djoċesi ta' Tournai f'Tournai, il-Belġju.
Is-settlement inizjali ta 'Pnom Penh huwa maħsub li ġie stabbilit sa mill-5 seklu AD. C., ibbażat fuq l-iskoperta ta 'kalkara antika fil-komun ta' Choeung Ek tad-distrett ta 'Dangkao, il-parti tan-Nofsinhar taċ-ċentru ta' Phnom Penh fil-bidu tas-snin 2000.
Penh ordna lir-raħħala biex jgħollu l-għoli tal-għoljiet fil-grigal tad-dar tiegħu u uża l-injam Koki biex jibni tempju fuq l-għoljiet biex jospita l-erba 'statwi tal-Buddha u shrine għall-immaġni Vishnu ftit aktar 'l isfel.
Krong Chaktomuk hija mqassra tal-isem sħiħ li kien mogħti mir-Re Ponhea Yat, Krong Chaktomuk Mongkol Sakal Kampuchea Thipadei Serei Theakreak Bavar intabat Borei ROAT ROAT REAT SEIMA MOHA NOKOR (KMER: ្ុ ្ុ ្ុ ្ ្ ្ ្ ្ ្ ្ ្ ្ ្ ្ kɾoŋ catomuk mɔŋkɔl sakɑl kampuciətʰəpaɗəj serəj tʰeareaɓɑːʋɑː ʔenteapat ɓorəj rɔɔəcːɔɔɔətʰ]ɔəːɔɔətʰ]əːʋɑː ʔenteapat.
It-tkabbir mgħaġġel irriżulta f’nuqqas distint ta’ infrastruttura tal-belt (is-sistema tad-drenaġġ hija partikolarment notorja u Phnom Penh Penh spiss tiġi mgħarrqa matul l-istaġun tax-xita) u il-ħtieġa għal spazji residenzjali u kummerċjali.
Kien biss fl-1866, taħt ir-renju tar-Re Norodom I , l-iben il-kbir tar-Re Ang Duong, li ħadem f'isem is-Siam, li Phnom Penh saret is-sede permanenti tal-gvern u l-kapitali tal-Kambodja, u wkoll fejn inbena l-Palazz Irjali attwali.
Mill-1870, l-awtoritajiet kolonjali Franċiżi bidlu belt max-xmara f’belt fejn bnew lukandi, skejjel, ħabsijiet, kwartieri, banek, uffiċċji tax-xogħlijiet pubbliċi, uffiċċji tat-telegrafu, qrati tal-liġi, u bini tas-servizzi tas-saħħa.
Fl-1872, ġiet iffurmata l-ewwel ħarsa ta’ belt moderna meta l-amministrazzjoni kolonjali impjegat is-servizzi tal-kuntrattur Franċiż Le Faucheur biex jibni l-ewwel 300 dar tal-konkos biex ibigħu u jikru lin-negozjanti Ċiniżi.
Istituzzjonijiet ta 'edukazzjoni ogħla kienu jinkludu l-Università Rjali ta' Phnom Penh , bi skejjel ta 'inġinerija, arti, teknoloġija, u xjenzi agrikoli, l-aħħar f'Chamkar Daung, subborg. F'Phnom Penh jinsabu wkoll l-Università Rjali tax-Xjenzi Agrikoli u l-Iskola Agrikola Prek Leap.
Biex iżomm l-oġġetti sagri li għadhom kif instabu, Penh għolla għoljiet żgħar fuq il-bank tal-punent tax-Xmara Tonle Sap u kkompletatha b'shrine, issa magħrufa bħala Wat Phnom fit-tarf tat-tramuntana taċ-ċentru ta 'Pnom Penh.
Matul il-Gwerra tal-Vjetnam, il-Kambodja ntużat bħala bażi mill-Armata Popolari tal-Vjetnam u l-Viet Cong, u eluf ta’ refuġjati minn madwar il-pajjiż kollu mgħarrqa fil-belt biex jaħarbu mill-ġlied bejn truppi mill-gvern tagħhom stess, l-Armata Popolari tal-Vjetnam.
Il-Monument tal-Ħbiberija bejn il-Kambodja u l-Vjetnam ġie kkummissjonat mill-komunisti Vjetnamiżi bħala simbolu tal-ħbiberija Khmer-Vjetnam lejn l-aħħar tas-snin sebgħin, wara l-ħelsien tal-Kambodja mill-Khmer Rouge.
L-aktar żewġ mużewijiet li jżuruha nies fil-belt huma l-Mużew Nazzjonali, li huwa l-mużew storiku u arkeoloġiku ewlieni tal-pajjiż, u l-Mużew tal-Ġenoċidju ta’ Tuol Sleng, li qabel kien ħabs tal-Khmer Rouge.
Fis-snin għoxrin, Phnom Penh kienet magħrufa bħala l-"Perla tal-Asja", u għall-erba' deċennji li ġejjin, Phnom Penh kompliet tesperjenza tkabbir mgħaġġel bil-kostruzzjoni ta' ferroviji għal Sihanoukville u l-Ajruport Internazzjonali ta' Pochentong minn Phnom Penh.
Nota: Kif iddikjarat fil-paragrafu "Storja" (iċ-ċensiment tal-1998 poġġa l-popolazzjoni ta' Phnom Penh għal 862,000 u ċ-ċensiment tal-2008 kien 1.3 miljun), l-informazzjoni hija f'kunflitt mal-informazzjoni pprovduta fil-"Popolazzjoni Storika" mejda.
Stħarriġ mill-Istitut Nazzjonali tal-Istatistika fl-2017 wera li 95.3% tal-popolazzjoni ta 'Pnom Penh huma Khmer, 4% Cham, u 0.7% Oħrajn, prinċipalment Ċiniżi, Vjetnamiżi, u gruppi etniċi żgħar oħra li huma Tajlandiż, budong, mnong preh.
Waqt l-inawgurazzjoni, il-Prim Imħallef Arturo Mercieca għamel id-diskors tiegħu fi Taljan, filwaqt li s-saċerdot, filosofu u poeta Anastasio Cuschieri għamel diskors bil-Malti, it-tnejn fil-preżenza tal-Logotenent-Gvernatur Ingliż, Sir Thomas Alexander Vans Best.
L-approċċi lejn il-pont jitilgħu 'l fuq mil-livell tal-art sa ma jiltaqgħu mal-parti mimduda ċentrali, u jiffurmaw ħnejja ppuntata 'l fuq mill-iktar parti fonda tax-xmara. L-approċċi huma mibnija bil-ġebel solidu kkulurit u għandhom ħnejjiet żgħar mibnija fihom biex f'każ ta' għargħar l-ilmijiet jgħaddu minnhom.
Ibn al-Azraq isostni li l-kostruzzjoni tal-pont attwali nbdiet mill-mexxej tal-Artuqidi ta' Mayafaraqin u ta' Mardin al-Saʿīd Ḥusām al-Dīn Temür-Tash fl-1146/1147, taħt is-superviżjoni ta' al-Zāhid bin al-Ṭawīl.
Is-suċċessur tiegħu, Najm al-Dīn Alpī, kompla bix-xogħol fuq il-pont biex ilestih, u, għalkemm ix-xogħol reġa' ġie interrott mill-għargħar, "irnexxielu jibni l-pont, isewwi li kien hemm bżonn u jlesti l-kollegament taż-żewġ naħat tal-ħnejja tal-pont".
Xi inkonsistenzi bejn iż-żewġ kopji eżistenti tal-manuskritt li fih ir-rendikont ta' Ibn al-Azraq jagħmluha diffiċli biex il-Pont ta' Malabadi jiġi identifikat b'mod definittiv bħala dak li jirreferi għalih bħala l-pont ta' Qaramān jew Aqramān.
L-istoriku arkitettoniku Franċiż Albert Gabriel u l-epigrafu Jean Sauvaget żaru l-pont fl-1932 u Sauvaget irnexxielu jagħraf kitba mnaqqxa b'isem Temür-Tash bl-ekwivalenti tas-sena 1147/1148, li x'aktarx li tikkorrispondi mal-bidu tat-tieni kostruzzjoni taħt Shīrbārīk.
Il-Miserere hija waħda mill-iżjed eżempji rrekordjati ta' mużika tal-aħħar tar-Rinaxximent, għalkemm fil-fatt inkitbet matul l-era Barokka; f'dan ir-rigward hija rappreżentattiva tal-mużika tal-Iskola Rumana ta' kompożituri, li stilistikament kienu konservattivi.
Dan ix-xogħol kiseb reputazzjoni konsiderevoli minħabba l-misteru u n-nuqqas ta' aċċessibbiltà bejn iż-żmien meta nkiteb u l-era ta' rrekordjar modern; il-Vatikan, peress li ried jippreserva l-awra ta' misteru tal-Miserere, ipprojbixxa li jsiru kopji tagħha, u saħansitra hedded lil kull min ipprova jippubblika jew jikkopja x-xogħol bi skomunika.
Madankollu, ma kinux lesti għal żjara speċjali li saret fl-1770 minn tifel ta' 14-il sena jismu Wolfgang Amadeus Mozart, li, f'vjaġġ lejn Ruma ma' missieru, semagħha darbtejn biss u rnexxielu jittraskriviha bl-amment, u b'hekk ħoloq l-ewwel kopja mhux awtorizzata li nafu biha.
Fost il-kompożizzjonijiet mużikali ta' Allegri hemm żewġ volumi ta' kunċerti għal ħames vuċijiet li ġew ippubblikati fl-1618 u fl-1619; żewġ volumi ta' moteti għal sitt vuċijiet li ġew ippubblikati fl-1621; edizzjoni ta' sinfonija b'erba' partijiet; ħames quddisiet; żewġ arranġamenti għall-Ilmenti ta' Ġeremija; u bosta moteti li ma ġewx ippubblikati matul ħajtu.
Minn żmien il-Medju Evu u sas-seklu 17, il-gżira rnexxielha terreżisti lill-Ottomani matul diversi assedji, ġiet rikonoxxuta bħala post strateġiku tal-Istati Ewropej kontra l-Imperu Ottoman u saret wieħed mill-iżjed postijiet iffortifikati fl-Ewropa.
Eventwalment Korfu spiċċat taħt idejn il-Brittaniċi wara l-Gwerer Napoljoniċi, u mbagħad ġiet ċeduta lill-Greċja mill-gvern Brittaniku flimkien mal-kumplament tal-gżejjer tal-Istati Uniti tal-Gżejjer tal-Jonju.
Korfù (miktuba wkoll Korfu; magħrufa wkoll bħala Kerkira, /korˈʧira/; bil-Grieg: o , Kérkyra; bil-Latin: Corcyra; bl-Ingliż: Corfu) hija gżira Griega, fil-Baħar Jonju, quddiem ix-xtajta t'Epiru, fil-konfini ta' bejn il-Greċja u l-Albanija.
Hemm ukoll żewġ gżejjer lejn il-punt ċentrali ta' Gouvia u l-Bajja ta' Korfù, li testendi tul il-biċċa l-kbira tax-xatt tal-Lvant tal-gżira; dawn huma magħrufa bħala l-Gżira ta' Lazzarett u Ptychia .
Bejn l-1965 u l-1970, kellha taħt idejha t-tmexxija tad-Dipartiment tal-Ispanjol ta’ dan l-istitut, qabel ma ttrasferiet għal Würzburg, fejn hemmhekk, fl-1971, ħadet l-irwol ta’ Direttur Akkademiku fis-Seminarju tal-Lingwi Rumanzi.
Fl-1940, hija għaddiet mill-eżamijiet finali tal-iskola (“Abitur” mill-Ġermaniż - traduzzjoni mhux daqstant speċifika tal-kelma “diploma” f’diversi sorsi Ingliżi), u bejn l-1941 u l-1944 kompliet l-istudji tagħha fl-Istitut tat-Traduzzjoni Simultanja fl-Università ta’ Heidelberg.
Huwa wkoll ċentru ta 'riċerka importanti fil-qasam tat-teknoloġiji għolja grazzi għall-kumpaniji innovattivi tiegħu u ċ-ċentri universitarji tagħha rikonoxxuti globalment, ikkonċentrati fir-reġjun tagħha ( Università ta' Tel Aviv, Università ta 'Bar-Ilan - f'Ramat Gan - u l- Istitut Weizmann - f'Réhovot ).
Hija mdawwar lejn it-Tramuntana mill- Yarkon kif ukoll is-subborgi chic ta ' Herzliya u Ramat Hasharon . Lejn il-Lvant, hija separata minn Giv'atayim u Ramat Gan, is-sede tal-iskambju tad-djamanti, mill-awtostrada Ayalon, li tgħaddi max-xmara tal-istess isem. Aktar fin-nofsinhar, Tel Aviv tmiss mal-bliet ta ' Bat Yam u Holon .
Il-belt hija mlaqqma “ il-belt mingħajr interruzzjoni » b’referenza għad-dinamiżmu tagħha u l-popolazzjoni żagħżugħa tagħha, jew saħansitra « il-bużżieqa » għall-atmosfera paċifika u tolleranti tagħha, relattivament distakkata mill-konservattiżmu morali jew il-kunflitti madwar l-Istat ta 'Iżrael.
Mis-snin 70 tas-seklu 20, l-esplorazzjonijiet komplew minn tim mill-Università La Sapienza ta' Ruma, taħt it-tmexxija ta' Sergio Donadoni, flimkien ma' tim ieħor mill-Mużew ta' Boston, fis-snin 80 tas-seklu 20, taħt it-tmexxija ta' Timothy Kendall.
Gebel Barkal (bl-Għarbi: , b'ittri Rumani: Jabal Barkal, spelluta wkoll Jebel Barkal jew Ġebel Barkal) huwa għolja tal-blat, madwar 400 kilometru fit-Tramuntana tal-belt kapitali Khartoum, qrib Karima fl-Istat tat-Tramuntana tas-Sudan, max-xmara Nil, fir-reġjun li xi kultant jissejjaħ Nubja.
Matul is-seklu 1 Q.K. sas-seklu 1 W.K., inbnew tmien piramidi għad-difniet irjali f'Gebel Barkal , għal raġunijiet li għadhom mhux magħrufa, iżda x'aktarx bħala riflessjoni tal-prominenza ta' xi familja jew iktar mill-belt.
Il-palazzi u t-tempji ta' Gebel Barkal baqgħu jiġu rinnovati mis-seklu 7 sal-bidu tas-seklu 3 Q.K. Il-biċċa l-kbira tal-piramidi għad-difniet irjali tar-rejiet u tal-irġejjen ta' Kux f'dan iż-żmien inbnew fis-sit ta' Nuri, disa' kilometri lejn il-Grigal ta' Gebel Barkal.
Kien jingħata l-qoxra sagra ta' Amun mit-Tempju B500 fil-qrib f'ċerti okkażjonijiet ritwali, u jaf intuża matul l-inkurunazzjoni tar-rejiet tal-perjodu bikri ta' Napatan, f'nofs is-seklu 7 Q.K. It-tempju żżejjen minn Senkamanisken, li jidher qed isawwat l-għedewwa tiegħu b'għuda.
Wara l-waqgħa ta' Kux matul is-seklu 4 W.K., Gebel Barkal baqgħet tiġi okkupata fil-perjodu Medjevali ta' Nubja, kif joħroġ fid-dieher mill-fdalijiet arkitettoniċi, mill-istrutturi funebri u mill-kitbiet funebri mnaqqxa fuqhom.
Fis-snin 70 tas-seklu 19, il-Forti Leonardo nbena madwar 350 metru 'il bogħod mit-torri. Il-forti kien fuq art għolja biex Triq il-Wiesgħa Torri ma waqax fil-linja tal-isparar minnu. B'hekk it-torri ma kellux jitwaqqa', bħalma sar f’każi oħra bħat-Torri ta' Delimara u t-Torri ta' Bengħisa, li twaqqgħu biex jista' jsir sparar minnhom.
Fl-1785 Katerina ppubblikat editt li rrikonoxxa d-dritt tan-nobbiltà li jippreżentaw petizzjonijiet lit-tron, ħelset in-nobbli mis-servizi obbligatorji u mit-taxxi, għamlet in-nobbiltà ereditarja u tat lin-nobbli l-kontroll sħiħ fuq is-servi li jgħixu fuq l-art tagħhom.
Bil-ħila li m'hemmx dubju li kellu il-maħbub ġdid tagħha Grigorij Aleksandrovič Potëmkin (li diġa kien wera fit-trażżin tal-irvell ta' Emel'jan Pugačëv), annessat il-Krimea fl-1783, disa' snin biss wara li din kienet kisbet l-indipendenza mill-Imperu Ottoman bħala riżultat tal-gwerra Russo-Torka tal-1768 - 1774.